**QR-kode**

Fører til posten i mitCFU

|  |  |  |
| --- | --- | --- |
| Titel | **La grande fabrique de mots** | QR Kode |
| Tema: | Skønlitteratur |
| Fag: | Fransk |
| Målgruppe: | 7. – 9 klasse |
|  |  |
|  | **Bog:**  Forfatter: Agnès de Lestrade og Valeria Docampo  Forlag: Alice Jeunesse  Udgivelsesår: 2009  **Kompetenceområder og faglig relevans**  **Kompetenceområder**: Skriftlig kommunikation – Læsning  **Faglig relevans**: Ordforråd  Den poetiske billedbog sætter fokus på sprog og ord.  Den store ordfabrik findes i et land, hvor folk taler lidt. Ordene købes, udveksles eller findes i bunden af ​​skraldespande. Når ordene er slugt, kan de endelig udtales. Alle ordene er ikke lige, de smukke ord er dyrere end de andre. På ordfabrikken skal du være rig for at have et stort ordforråd.  Philéas vil gerne fortælle Cybelle, at han elsker hende, men hvordan skal han gøre det med så få ord ... Oscar er rig og har købt mange smukke ord, som han kan sige til Cybelle. Hvem falder hun mon for?  « La grande fabrique de mots » er en metafor på, at ord er dyrebare og har store værdier. Forfatteren leger med ord på mange alle tænkelige måder - med humor og alvor - med sødme og kærlighed - og får os til at tænke på alt det, vi kan sige og ikke kan sige med ord.  **Ideer til undervisningen** ForforståelsePræsenter titlen ”La grande fabrique de mots” og lad eleverne komme med et bud (evt. på dansk) om, hvad de tænker, bogen handler om. Fortæl kort om bogens handling og lad derefter eleverne blade bogen igennem.  Bed dem evt. om at gå på ordjagt, hvor de to og to finder alle ord og vendinger, de forstår eller kan gætte sig til. Lad parrene udveksle de ord og vendinger, de har fundet.  Bed derefter eleverne om at finde betydning af følgende otte ord, som ingen vil have, fordi de er ”billige”:   |  |  |  | | --- | --- | --- | |  | Jeg gætter | Jeg finder i ordbog | | crottes de biques |  |  | | fesses de lapin |  |  | | ventriloque |  |  | | philodendrons |  |  | | cerise |  |  | | poussière |  |  | | chaise |  |  | | encore |  |  |   **Arbejde med billeder**  Illustrationerne i bogen byder på en verden i varme røde og brune farver. Det æstetiske udtryk appellerer til fantasi og lysten til at fortælle.  Se på illustrationerne og lad eleverne vælge den side, de synes bedst om.   * *Quelle page de l’album préfères-tu et pourquoi ?*   I kan derefter arbejde med udvalgte sider i bogen, som fx:  Forsiden:  Beskriv drengen   * *Décris l’enfant, son nom, ses habits, ce qu’il tient dans la main...*   Eleverne kan også vælge at beskrive de to andre hovedpersoner i bogen. Læg mærke til, at Cybelle er en ”ordleg” med ordene ”si belle”.  Opslag 4:  Hvem er de rige og de fattige?   * *Décris les gens riches et les gens pauvres* * *Quels mots vois-tu sur l’image ?*   Opslag 12 til 16 :  På hvor mange måder kan man sige ”Je t’aime”?  QR-koden til denne Padlet  **Opgaver i padlet**  I padlet <https://padlet.com/daniele_eychenne1/fabrique>  finder du forskellige opgaver til arbejdet med bogen  **Le vocabulaire**  I Padletten finder I tre forforståelsesopgaver, hvor eleverne arbejder med de ordforråd de kommer til at møde i bogen:   * *Découvre la couverture*   Print ark ud og udfyld det med oplysningerne om bogens forsiden.   * *Comprends les noms du livre*   Øv de navneord I møder i bogen med en Quizlet   * *Trouve les verbes et les adjectifs*   Sorter de udsagnsord og tillægsord I finder i Wordle  **L’histoire**  Bogen er blevet indtalt i en meget let forståelig udgave med dejlig baggrundsmusik:   * *Écoute l’histoire*   Lyt til historien, mens I følger med i bogen  **Compréhension**  Med disse to opgaver kan eleverne tjekke deres forståelse af historien:   * *Le résumé*   Læs résumé af historie   * *Travail sur les mots*   Se om I kan matche ordene  **Activité**  Her finder eleverne eksempler på, hvordan de selv kan producere deres egen ”ordfabrik”:   * *Le magasin des mots*   Forestil jer at I åbner en butik i landets store ordfabrik.  Opfind et navn til jeres butik, vælg de typer ord, I vil sælge, og udfyld butiksvarerne med de ord, I har valgt.  Lav derefter sætninger, hvori ordet indgår.  *Ex. J’ai \_\_\_\_\_\_\_\_\_\_ des araignées*.  Lad de andre grupper finde de ord, der passer ind i sætningen. I dette tilfælde ordet ”peur”. | |